stanford-oval/wikipedia huggingface dataset:
פלגת הארמייה פון צנגן

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  פלגת ארמייה
 אירועים ותאריכים
 תקופת הפעילות:  17 במרץ 1944 – 31 ביולי 1944 (137 ימים)
 מקים היחידה:  גוסטב-אדולף פון צנגן
 מלחמות:  מלחמת העולם השנייה
 פיקוד
 מפקדים:  גוסטב-אדולף פון צנגן
 
פלגת הארמייה פון צנגן (בגרמנית: Armeeabteilung von Zangen) הייתה פלגת ארמייה קצרת ימים של הוורמאכט, שפעלה במהלך מלחמת העולם השנייה.
היסטוריה

פלגת הארמייה פון צנגן הוקמה ב-17 במרץ 1944, וכמפקדה מונה גוסטב-אדולף פון צנגן. היא הוקמה בצפון איטליה ולחמה בחזית האיטלקית במלחמת העולם השנייה. אופייה של היחידה היה כוללני למדי, ונבע מכך שהיא הורכבה מכל הבא ליד ושימשה בו זמנית גם כמאגר כוחות עתודה וגם ככוח לוחם. ב-31 ביולי פורקה פלגת הארמייה ועל בסיסה הוקמה ארמיית ליגוריה.
פלוריאדה (קנברה)

| --- | --- |

 מידע כללי
 סוג:  תערוכה, אירוע חוזר 
 מדינה:  אוסטרליה 
 קואורדינטות:  35°17′24″S 149°08′13″E﻿ / ﻿35.29°S 149.137°E﻿ / -35.29; 149.137
 he
 www.floriadeaustralia.com
 
פלוריאדה (באנגלית: Floriade) היא תערוכת הפרחים הלאומית של אוסטרליה המתקיימת מדי שנה (החל מאמצע ספטמבר ועד אמצע אוקטובר) בקנברה, עיר הבירה. התערוכה מאפשרת לצופים לטייל בין ערוגות ענק של פרחים רבי צבעים, המתארים ממבט-על ציורים שונים. הערוגות פרושות על פני גן רחב ידיים, וביניהן אוהלים שונים המציגים מגדלי פרחים ושזירת זרים, אזור בידור לילדים הכולל גלגל ענק שמאפשר לראות את כרי הפרחים ממעל ומופעי בידור בהופעה חיה.
הפלוריאדה הראשונה נפתחה בשנת 1988, ובמרוצת השנים האירוע הפך למוקד התיירות העיקרי לקנברה, ומושך כ-400,000 איש בשנה בעיקר בחודש שבו הוא מתקיים. הפלוריאדה בקנברה היא תערוכת הפרחים הגדולה ביותר בחצי כדור הארץ הדרומי. התערוכה גם נקראת "חגיגת האביב של אוסטרליה" (Australia's Celebration of Spring).
תיאור התערוכה

תערוכת הפלוריאדה מתקיימת מדי שנה במתחם סגור בפארק חבר העמים הבריטי (Commonwealth Park) על שפת האגם בקנברה. ההכנות לתערוכה מתחילות במאי של השנה הקודמת, אז נבחרת התמה לתערוכה, מתקבלת החלטה על הצמחים שישתתפו בה, ומתחיל תהליך עיצוב הערוגות של מגדלי הפרחים המשתתפים. לאחר סגירת התערוכה הקודמת, מנוקה השטח והפארק נפתח לציבור הרחב לחודשי הקיץ. עם בוא הסתיו, מתחילות ההכנות לקראת התערוכה של אותה שנה: הגננים מודדים את הערוגות ומציירים בצבע על האדמה את העיצוב שאמור להיות בכל ערוגה, כהכנה לשתילת הפרחים. מרבית הפרחים הנשתלים הם בעלי פקעת, כגון צבעונים ונרקיסים, אך גם צמחים חד-שנתיים ועשבוניים משולבים בעיצוב.
לאחר שרטוט הערוגות מוטמנת במקום מערכת השקיה וניקוז, ונסללות הדרכים להולכי הרגל המבקרים במקום.
מדי שנה נשתלות כמיליון פקעות באדמת דשן מנוקזת, בהתאם לעיצוב הערוגות. סך שטח הפארק המוקצה לפלוריאדה הוא 9,105 מטרים מרובעים. סוגי הפרחים עשויים להשתנות משנה לשנה, אך מרבית הזנים ותתי-הזנים חוזרים מדי שנה תודות לעמידות, לזמני פריחה מגוונים וצבעים שונים, המשמשים ליצירת הדוגמאות בעת הפריחה. בשנת 2010 הפרחים שנבחרו לתערוכה מנו:
| --- | --- |
 13 זני יקינתון  87 זני צבעוני  9 זני אירוס  זן אחד של פעמונית  2 זני כדן  זן אחד של ברודיאה  14 זני נרקיס:  4 זני נורית  4 זני חיננית  זן אחד של חרצית (חרצית ביצנית)  25 זני סיגל  45 זני אמנון ותמר  8 זני בכור אביב  2 זני פרג
היסטוריה

הפלוריאדה הראשונה תוכננה כאירוע חד פעמי, שנועד לחוג את יום ציון 75 שנה להיווסדה של קנברה, ואת יום מאתיים השנים לנחיתת המשלחת האירופאית הראשונה בבוטאני. לאור הצלחתה של התערוכה באותה שנה, היא הפכה לאירוע שנתי. לאחר השנתיים הראשונות, ניתנת לתערוכה מדי שנה נושא עיקרי.
בספטמבר 2005 התקיימה תערוכת פרחים מתחרה בעמק הנטר שמצפון לסידני, וזו מיתגה עצמה כ"פלוריאדת גני עמק הנטר" (Floriade Hunter Valley Gardens). לאחר תביעה על שימוש בסימן מסחרי שלא כחוק, שם תערוכת הפרחים של עמק הנטר שונה ל"פסטיבל פרחים" בשנת 2006.
תמות שנתיות

מדי שנה מוכרז נושא מרכזי אחד (תמה) שעל פיו המציגים בתערוכה אמורים לעצב את ערוגותיהם. התמות השנתיות מתבטאות בנושאי הדוגמאות של ערוגות הפרחים, ההרצאות המתקיימות במקום, הפסלים הציבוריים ואירועי הלילה. פרט לשנתיים הראשונות לקיומה, הייתה לכל תערוכת פלוריאדה תמה שנתית.
| 0 | 1 | 2 |
| --- | --- | --- |
|  1988 ללא נושא  1989 ללא נושא  1990 זרי פרחים  1991 מוזיקה  1992 אמנות גידול הפרחים  1993 עפיפונים  1994 השתקפויות |  1995 קרנבל תרבויות  1996 אמנויות  1997 צבעים ביום ובלילה  1998 גנים ותרבות המזון  1999 קסמים  2000 המשחקים בגן  2001 מאה בפריחה  2002 שירה בפרחים |  2003 השמים בפריחה  2004 הפלא שבמים  2005 רוק אנד רול  2006 קרנבל העולם  2007 מיתוסים ואייקונים אוסטרלים  2008 סרטי הקולנוע שעיצבו את האומה  2009 גוף, נפש ורוח  2010 דמיון |
השפעה תרבותית

הפלוריאדה מזמינה אמנים מרחבי אוסטרליה להציג פסלים, להופיע בהצגות ולהעלות מופעי מוזיקה ברחבי התערוכה. חלק מהאמנות המוזמנת מדי שנה נותרת בפארק גם לאחר פינוי התערוכה, פסלים למשל. בין הפסלים הקבועים ניתן למנות פסלים ברוח התמה השנתית (בשנת 2007 הוצב פסל ענק של מיֵכל פופקורן בלב שדה צבעונים, לפי תמת הקולנוע, ובשנת 2010 עדר זברות, בהתאם לתמת הדמיון), פסלי חול המתארים אנדרטאות ומבנים מפורסמים (למשל אנדרטת הזיכרון האוסטרלית, שעוצבה לכבוד התערוכה ב-2005, או בית הפרלמנט שעוצב ב-2010), וגמדי גינה רבים, המעוצבים בתחרויות בהשתתפות הקהל.
מדי שנה מתקיימת באתר הפלוריאדה תערוכה לילית (NightFest) אשר בעבור תשלום מאפשרת לקהל לצפות בסרטים חדשים, ליהנות ממופעי בידור ולהשתתף בירידי אוכל.
השפעה כלכלית

פלוריאדה ממומנת על ידי נותני חסות, ועל ידי תאגיד התיירות והאירועים של קנברה (Canberra Tourism and
Events Corporation), פרסום ובאופן משני על ידי היתרי רוכלות. במהלך מספר שנים הייתה הכניסה לפלוריאדה בתשלום, כאשר אוכלוסיות מסוימות זוכו בתלושי כניסה חינם וזאת על מנת להפחית את התנגדות הציבור למהלך. החל משנת 2002 הוחלט כי הכניסה לפלוריאדה תהייה בחינם, והפסד דמי הכניסה יוחלף בסבסוד של תאגיד התיירות. הפלוריאדה מכניסה כסף לקופת קנברה בהוצאות האורחים על מזון, לינה ושירותים שונים בעודם בעיר - בשנת 2008 הכניסה התערוכה כ-25.3 מיליון דולר לכלכלת טריטוריית הבירה האוסטרלית, והביאה לשיא במספר המבקרים, עם מעל 400,000 מבקרים בתערוכה, עלייה של 5 מיליון דולר בהכנסות לעומת השנה הקודמת. על פי מסמכים רשמיים של לשכת תיירות הבירה האוסטרלית (Australian Capital Tourism), הפלוריאדה נחשבת לאחד האירועים הבולטים והממומנים ביותר בקנברה לאורך כל השנה. בין השאר הועלתה הצעה לקבוע בחוק את פארק חבר העמים הבריטי כביתה הקבוע של התערוכה למשך מאה שנים.
ראו גם

קוקנהוף - גן הפרחים הגדול בעולם ליד העיר ליס שבהולנד.
הערות שוליים

↑  http://www.floriadeaustralia.com/about-floriade/history
↑  http://www.floriadeaustralia.com/about-floriade/facts-and-figures
↑  Agribusiness Review
↑  http://www.treasury.act.gov.au/budget/budget2001/_srcfiles/mediareleases/31_promoting_Canberra.pdf
↑  Modern Garden Marketing - news, opinion, information & resources for the Australian garden & landscape industry
↑  ACT Government Media Releases - Chief Minister and Treasury Directorate
↑  http://www.tams.act.gov.au/__data/assets/pdf_file/0005/166721/08_09_TAMS_AR_VOL1_web.pdf
↑  VisitCanberra - Annual reports
מרבדי צבעונים, מסימני ההיכר של הפלוריאדה
מקבץ פסלי גינה שעוצבו ברוח להקות רוק, בהתאם לתמת שנת 2005.
פסל חול של אנדרטת הזיכרון של אוסטרליה, חלק מהפסלים המשתנים מדי שנה.
פלגת הארמייה פרטר-פיקו

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  23 בדצמבר 1942 – 3 בינואר 1943 (12 ימים)
 מלחמות:  מלחמת העולם השנייה קרב סטלינגרד
 פיקוד
 יחידת אם:  קבוצת ארמיות דון
 מפקדים:  מקסימיליאן פרטר-פיקו
 
פלגת הארמייה פרטר-פיקו (בגרמנית: Armeeabteilung Fretter-Pico) הייתה פלגת ארמייה של הוורמאכט, שפעלה במהלך קרב סטלינגרד באזור נהר דון.
היסטוריה

לאחר שהצבא האדום פתח ב"מבצע אורנוס", כותרו הארמייה השישית וחלק מארמיית הפאנצר הרביעית באזור העיר סטלינגרד. כדי להתמודד עם המצב, הוחלט במטכ"ל הגרמני ב-22 בנובמבר 1942, על הקמת קבוצת ארמיות דון. במקביל, הוחלט על הקמת "פלגת ארמייה" (Armeeabteilung) מכוחות העתודה שהוזרמו אל אזור הדון, על בסיס המפקדה והיחידות של הקורפוס ה-30. "פלגה" היא יחידה צבאית בגודל בלתי קבוע שהורכבה לשם ביצוע משימה מיוחדת. "פלגת הארמייה הולידט", הוקמה ב-23 בדצמבר 1942 בפיקודו של מקסימיליאן פרטר-פיקו. תפקידה העיקרי היה לסגור את הפער בין קבוצת ארמיות דון לקבוצת ארמיות B.
פלגת הארמייה פרטר-פיקו לחמה במהלך קרב סטלינגרד בניסיון לחלץ את הארמייה השישית המכותרת. היא פורקה ב-3 בינואר 1943, יום לאחר כניעת שרידי הארמייה השישית בסטלינגרד, ושולבה בארמיית הפאנצר הראשונה.
פולימיוזיטיס

| --- | --- |

 תחום:  נוירולוגיה 
 גורם:  מחלה אוטואימונית 
 תסמינים:  חולשת שרירים, חום, דלקת שריר הלב 
 טיפול:  mycophenolate mofetil  טקרולימוס  פרדניסולון  מתוטרקסט  ריטוקסימאב 
 קישורים ומאגרי מידע
 eMedicine:  335925 
 MeSH:  D017285
 סיווגים
 ICD-10:  M33.2 
 ICD-11:  4A41.1 
 
פולימיוזיטיס או דלקת רב־שרירית היא מחלת שרירים אוטואימיונית.
במחלה זו נוצרת דלקת מסביב לשרירים בגוף. המערכת החיסונית של הגוף תורמת להתפתחות הדלקת, ולכן הטיפולים במחלה זו הם בדרך כלל באמצעות תרופות נוגדות למערכת החיסונית (methotrexate, azathioprine).
המחלה נדירה מאוד וקיימת לרוב אצל אנשים מבוגרים.
הערות שוליים

↑  דַּלֶּקֶת רַב־שְׁרִירִית במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  NLI: 987007563255205171  BnF: cb150301582 (data)  GND: 4328036-5  LCCN: sh85104685  NKC: ph841464 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פיאט טורבינה

| --- | --- |

Fiat Turbina
 מאפיינים כלליים
 יצרן:  פיאט
 שנות ייצור:  1954 (מכונית קונספט)
 יחידות שיוצרו:  1 
 הרכבה:  איטליה איטליה
 מרכב:  Rear mid-engine, rear-wheel-drive layout
 אורך:  4,370 מ"מ
 רוחב:  1,610 מ"מ
 גובה:  1,255 מ"מ
 משקל:  1,050 ק"ג
 בסיס גלגלים:  2,400 מ"מ
 מפרט טכני
 מנוע:  מונע על ידי טורבינת גז, המפיקה 300 כ"ס ב-22,000 סל"ד (מנוע "פיאט" סוג "type 8001")  המנוע כלל מדחס צנטריפוגלי דו-שלבי, שלושה מבערים מסוג אחד, טורבינה דו-שלבית המניעה את המדחס, וטורבינת כוח חד-פעמית עם הפחתה מכוונת לגלגלים האחוריים (מנוע אחורי).
 מהירות מרבית:  250 קמ"ש
 מעצב:  Centro Stile Fiat
 
פיאט טורבינה (באיטלקית: Fiat Turbina) היא מכונית קונספט, בתצורת מכונית ספורט אשר הורכב בה מנוע טורבינה מונע על ידי טורבינת גז, אשר הוצגה על ידי קונצרן המכוניות האיטלקי פיאט בשנת 1954.
יוצר אב טיפוס בודד.
מאפיינים

2 מושבים
2 דלתות
תכנון ה"פיאט טורבינה" החל ב-1948, הדגם נבחן ב-14 באפריל, שנת 1954, על ידי נהג המרוצים והבוחן הראשי של פיאט "Carlo Salamano", ברובע "Lingotto" בטורינו
"פיאט טורבינה" הוצג ב-23 באפריל 1954 במתחם שדה התעופה של טורינו בנוכחות בעל קונצרן "פיאט" ג'אני אניילי, נשיא "פיאט" "Vittorio Valletta", ומהנדס הרכב הראשי ב"פיאט" "Dante Giacosa"
מקדם גרר – 0.14
מנוע הטורבינה הונח מאחורי הנהג. המנוע כלל מדחס צנטריפוגלי דו-שלבי, שלושה מבערים מסוג אחד, טורבינה דו-שלבית המניעה את המדחס, וטורבינת כוח חד-פעמית עם הפחתה מכוונת לגלגלים האחוריים.
תמונות

פיאט טורבינה
פיאט טורבינה
פיאט טורבינה
פיאט טורבינה
מנוע טורבינה אשר הורכב בדגם הפיאט טורבינה
פיאט טורבינה
הערות שוליים

↑  טורבינת גז היא רכיב המניע את מכלול הרכיבים הסובבים במנוע והנפוץ כיום במנועי טורבינה המשמשים בעיקר להנעת כלי טיס
↑  "פיאט טורבינה"
↑  "פיאט טורבינה"
↑  "פיאט טורבינה"
↑  פיאט טורבינה – מהירות עם סטייל
↑  "פיאט טורבינה" (מאמר בעיתון האיטלקי "lastampa")
פוליטך (קטרגל)

פוליטך (ברוסית: "Мини-футбольный клуб "Политех) הוא מועדון קטרגל רוסי מהעיר סנקט פטרבורג. מאז הקמתו הוא הספיק להתמודד בליגת העל הרוסית בקטרגל מספר פעמים ותחילה הוקם ב-1995 כקבוצת "פוליטכניק" בחסות מכון טכנולוגי מקומי.
בשנת 2018 נקלע לקשיים פיננסיים ופורק.
הישגים לפי עונה

התמודדות בליגת העל
| עונה | ליגה (דירוג) | מיקום | פלייאוף |
| --- | --- | --- | --- |
| 1999 | ליגה ב' (III) | 1 |  |
| 2000 | ליגה א' (II) | 2 |  |
| 2001 | ליגת העל (I) | 10 |  |
| 2002 | ליגת העל (I) | 14 |  |
| 2003 | ליגת העל (I) | 15 |  |
| 2004 | אליפות סנקט פטרבורג |  |  |
| 2005 | ליגת המשנה (II) | 7 |  |
| 2006 | ליגת המשנה (II) | 2 | 3 |
| 2007 | ליגת העל (I) | 12 |  |
| 2008 | ליגת העל (I) | 12 |  |
| 2009 | ליגת העל (I) | 10 |  |
| 2010 | ליגת העל (I) | 11 |  |
| 2011 | ליגת העל (I) | 7 | רבע גמר |
| 2012 | ליגת העל (I) | 12 |  |
| 2013 | ליגת העל (I) | 8 | רבע גמר |
| 2014 | ליגת העל (I) | 11 |  |
| 2015 | ליגת העל (I) | 11 |  |
| 2016 | ליגת העל (I) | 10 |  |
| 2017 | ליגת המשנה (II) | 5 |  |
| 2018 | ליגת העל (I) | 8 |  |
פנטארכיה

מפה המתארת את גבולות חמש הפטריארכיות בימי הקיסר יוסטיניאנוס (שנת 565 לספירה), ובצהוב גבולות שלטונו. מאוחר יותר, במאה ה-8, הועבר שטחה של יוון לשליטת קונסטנטינופול
פנטארכיה (מיוונית πεντε - חמש ו-αρχη - ממשל) הוא כינוין של חמש הפטריארכיות המסורתיות בנצרות שהיו מרכזן של הכנסייה העולמית בעולם העתיק ולפני הפילוג הגדול ב-1054. מאוחר יותר הוחל הביטוי על קבוצות אחרות שמנו חמש פטריארכיות, ובהקשר הרחב הוא עשוי לסמן כל הקבץ של חמישה בעלי כוח שלטוני כלשהו.
הפנטארכיה בעולם העתיק

ארבע מתוך חמש הפנטארכיות בעולם העתיק היו בתחומי האימפריה הביזנטית והחמישית הייתה בקיסרות הרומית המערבית:
הפטריארכיה של אלכסנדריה - כיום במצרים
הפטריארכיה של ירושלים - מפולגת בין השאר בין לטינית ויוונית-אורתודוקסית, כיום בישראל
הפטריארכיה של אנטיוכיה - כיום באנטקיה, טורקיה
הפטריארכיה של קונסטנטינופול - כיום באיסטנבול, טורקיה
הפטריארכיה של רומא - כיום באיטליה
במאה ה-4 כאשר הנצרות החלה צוברת כוח פוליטי והשפעה בקיסרות הרומית, נחשבו ערים אלה (למעט ירושלים) לחשובות בתחומה. יש הסוברים כי פטריארכיית ירושלים הוכרה כמרכזית ונכללה ברשימה רק לאחר ועידת ניקיאה הראשונה בשנת 325, ואילו אלכסנדריה עשתה כן לאחר ועידת כלקדון ב-451 שהביאה לפרישת כנסיות המזרח.
מושג הפנטארכיה לאחר הפילוג

לאחר הקמתה של פטריארכיית מוסקבה ב-1589 והשתחררותה מעולה של קונסטנטינופול, רווחה בקרב הזרם הנוצרי האורתודוקסי הנטייה להחליף את רומא במוסקבה ולצרפה לארבע הפטריארכיות האורתודוקסיות בארבע הערים המקוריות האחרות.
הכנסייה המערבית מצידה נקטה צעד דומה והעניקה את התואר לחמש הכנסיות הקתוליות בחמש הערים, אשר יוצגו באופן מסורתי על ידי חמש מהבזיליקות העיקריות:
בזיליקת פטרוס הקדוש (Basilica di San Pietro in Vaticano) בקריית הוותיקן מייצגת את פטריארכיית קונסטנטינופול
בזיליקת יוחנן הקדוש בלטרנו (Basilica di San Giovanni in Laterano) מייצגת את פטריארכיית רומא
בזיליקת סנטה מריה מג'ורה (Basilica di Santa Maria Maggiore) מייצגת את פטריארכיית אנטיוכיה
בזיליקת פאולוס הקדוש מחוץ לחומות (Basilica di San Paolo fuori le mura) מייצגת את פטריארכיית אלכסנדריה
בזיליקת לורנצו הקדוש מחוץ לחומות (Basilica di San Lorenzo fuori le mura) ברומא מייצגת את פטריארכיית ירושלים
פנטארכיה בהקשרים אחרים

במאה ה-19 כונו חמישה חברי פרלמנט שמאלנים איטלקיים אשר התנגדו לראש ממשלת איטליה אגוסטינו דפרטיס (Agostino Depretis) בשם זה.
הכינוי רווח במאה ה-18 ובמאה ה-19 לתיאור חמש המעצמות האירופיות בריטניה, צרפת, אוסטריה, פרוסיה ורוסיה.
באותה תקופה נעשה שימוש במושג גם לתיאור חמשת הכוחות העיקריים באימפריה המראטהית בדרום ומרכז הודו.
ראו גם

הבזיליקות הפטריארכליות
הערות שוליים

↑  CATHOLIC ENCYCLOPEDIA: Patriarch and Patriarchate, www.newadvent.org, אתר New Advent
פסיכולוגיית העצמי

המונח פסיכולוגיית העצמי מתייחס לרעיונות שונים שהתפתחו מהתאוריה של היינץ קוהוט. למרות הקושי למצוא מכנה משותף לכל הרעיונות האלה, אפשר לומר שהמשותף לכולם הם העקרונות של השתקעות אמפתית ממושכת בחוויה של המטופל והעברות של זולת-עצמי.
התאוריה של קוהוט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פסיכולוגיית העצמי והפסיכואנליזה

יש הרואים בפסיכולוגיית העצמי כאנטיתזה לפסיכואנליזה הפרוידיאנית בשלוש נקודות: היא אינה רואה את הטרגיות של הקיום האנושי כתוצר של קונפליקט בין הדחף ובִּיוּתוֹ; היא אינה רואה את ההתפתחות האנושית כמעבר מתלות לאוטונומיה; והיא לא רואה בנרקיסיזם שלב התפתחותי מוקדם אלא יסוד חשוב בהווייתו של האדם.
ראו גם

היינץ קוהוט
הערות שוליים

↑  רענן קולקה, פתח דבר לפתיחת האתר, אתר "האיגוד הישראלי לפסיכולוגיית העצמי"
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
פלגת הארמייה קמפף

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  21 בפברואר 1943 – 22 באוגוסט 1943 (183 ימים)
 מקים היחידה:  ורנר קמפף
 מלחמות:  מלחמת העולם השנייה קרב קורסק
 פיקוד
 מפקדים:  ורנר קמפף
 
פלגת הארמייה קמפף (בגרמנית: Armee-Abteilung Kempf) הייתה פלגת ארמייה של הוורמאכט, שפעלה במהלך קרב קורסק.
היסטוריה

הפלגה הוקמה במקור ב-1 בפברואר 1943 ונקראה בתחילה פלגת הארמייה לאנץ, כמפקדה מונה הוברט לאנץ. ב-21 בפברואר של אותה שנה, הוחלף לאנץ בידי ורנר קמפף והפלגה שינתה את שמה לפלגת הארמייה קמפף. בחודשים פברואר ומרץ של אותה שנה לקחה פלגת הארמייה חלק שולי למדי בקרב חרקוב השלישי. היא נכללה בקבוצת ארמיות דרום בפיקודו של אריך פון מאנשטיין.
בקיץ של אותה שנה, תכננו הגרמנים לכתר את כוחות הצבא האדום במבלט קורסק. על קבוצת ארמיות דרום הוטל לתקוף את חזית וורונז' בפיקודו של ניקולאי ואטוטין. ההתקפה נפתחה ב-5 ביולי בשעה 05:00 במהלומה ארטילרית קצרה אך מסיבית, שלוותה בתקיפות של מאות מפציצי צלילה על העמדות הסובייטיות. למרות העדיפות המקומית הגדולה ממנה נהנו הכוחות התוקפים, ההתקדמות שהושגה ברוב הגזרות ביום הראשון למתקפה הייתה מאכזבת. כוחות ההנדסה התקשו לטהר נתיבים בשדות המוקשים הצפופים, וכתוצאה מכך נגרמו עיכובים ניכרים לכוחות התוקפים, וטנקים רבים הוצאו מכלל פעולה, לפחות זמנית, לאחר שנפגעו ממוקשי נ"ט. בנוסף לכך, הכוחות התוקפים ספגו אבדות ניכרות מאש הארטילריה ותותחי הנ"ט הסובייטיים. על פלגת הארמייה קמפף, הוטל במקור להגן על האגף המזרחי הגרמני ולמנוע מתגבורות סובייטיות להגיע. אולם ב-8 ביולי, הורה מאנשטיין לקמפף לנוע צפונה ולחבור אל כוחות ארמיית הפאנצר הרביעית בפיקודו של הרמן הות.
באמצע יולי, התברר שהמתקפה היא כישלון, והסובייטים פתחו בהתקפת נגד מוחצת. פלגת הארמייה קמפף, נסוגה יחד עם קבוצת ארמיות דרום. לאחר כישלון המבצע פוטר קמפף מתפקידו כשעיר לעזאזל, ונשלח לעתודת המילואים. ב-15 באוגוסט 1943 מונה אוטו והלר כמפקד פלגת הארמייה קמפף, ששמה שונה שבוע לאחר מכן לארמייה השמינית.
מצבת כוחות

ביולי 1943 כללה פלגת הארמייה את היחידות הבאות:
קורפוס הפאנצר ה-3
הקורפוס ה-11
הקורפוס ה-42
פלגת הארמייה נארווה

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  פלגת ארמייה
 אירועים ותאריכים
 תקופת הפעילות:  27 בינואר 1944 – 25 בספטמבר 1944 (243 ימים)
 מלחמות:  מלחמת העולם השנייה
 פיקוד
 יחידת אם:  קבוצת ארמיות צפון
 מפקדים:  ראו בהמשך
 
פלגת הארמייה נארווה (בגרמנית: Armeeabteilung Narwa) הייתה פלגת ארמייה קצרת ימים של הוורמאכט, שפעלה במהלך מלחמת העולם השנייה.
היסטוריה

לאחר מתקפת הנגד של חזית לנינגרד בינואר 1944, נסוגו היחידות הגרמניות מערבה. שרידי דיוויזיית הרגלים ה-227, דיוויזיית הרגלים ה-61 וקורפוס הפאנצר אס אס ה-3 נסוגו לאסטוניה. הם הובלו על ידי גנרל חיל הרגלים אוטו שפונהיימר, מפקד קורפוס הפאנצר ה-56. הכוח כונה "קבוצת שפונהיימר". בסוף ינואר 1944 התמקמה הקבוצה לאורך הנארווה. דיוויזיית הרגלים ה-61 התרעננה בנארווה. ב-13 בפברואר 1944 קיבל הגנרל וילהלם ברלין את הפיקוד על "קבוצת שפונהיימר", ששמה שונה לפלגת הארמייה נארווה ב-23 בפברואר. באותו יום קיבל גנרל לויטננט יוהנס פריסנר את הפיקוד על הכוח. עמדת הפיקוד הייתה ב-Jöhvi, ומה-4 במרץ ב-Püssi. בצפון היווה החוף הבלטי את הגבול השמאלי של גזרת היחידה, בדרום, החוף הצפוני של אגם פייפוס. בצפון ניצב קורפוס הפאנצר אס אס ה-3, באמצע הקורפוס ה-43 ובדרום הקורפוס ה-26. בחודשים פברואר ומרץ 1944 ניסה הצבא האדום מספר פעמים לפרוץ את חזית פלגת הארמייה נארווה. בדרום קרסו השרידים הקטנים של כמה דיוויזיות תחת מתקפה סובייטית חדשה זמן קצר לאחר מכן, כך שב-24 בפברואר השתלט הצבא האדום על קו הרכבת הראשי שאבטח את האספקה של הכוח ואיים לכתר את קורפוס הפאנצר אס אס ה-3. שרידי דיוויזיית הרגלים ה-61 לא הצליחו לעצור את ההתקדמות הרוסית, כך שהיה צורך להשתמש בעתודת פלגת הארמייה (דיוויזיית הפאנצרגרנדיר פלדהרנהאלה וגדוד הפאנצר הכבד ה-502) לתיקון המצב. ב-26 במרץ 1944 החל הקורפוס ה-43 עם דיוויזיות הרגלים ה-11 וה-227 בהתקפת נגד. במהלך לחימה מרה נדחקו הכוחות הסובייטים לאחור לעבר הנהר בדרום. רק את ראש הגשר הסובייטי מדרום-מערב לנארווה לא ניתן היה לחסל גם לאחר קרבות קשים. בחודשים שלאחר מכן נרגעה החזית באזור פלגת הארמייה. ביוני 1944 שוב התגברו ההתקפות הרוסיות על פלגת הארמייה. ב-24 ביולי 1944 החלה המתקפה הרוסית החדשה נגד פלגת הארמייה. הלחימה הקשה נמשכה עד סוף יולי, במהלכה הצליחה פלגת הארמייה לשמור על חזיתה. עם זאת, היא נאלצה לוותר על כוחות נוספים לדרום על מנת לתמוך בזרוע הדרומית הנצורה של קבוצת ארמיות צפון. בנוסף, נאלצה פלגת הארמייה להרחיב את חזיתה מערבה עד ל-Wirzsee על מנת לתגבר את החזית הגרמנית דרומה. הם עברו לעמדת אמבאך (האמבאך זורם מ-Wirzsee לתוך פייפוסי), שהותקף קשות על ידי הצבא האדום מה-21 באוגוסט. יחידת השריון של גראף שטראכוויץ שובצה בפלגת הארמייה על מנת להדוף את ההתקפות הרוסיות. המערך הרוסי הצליח לפרוץ בין פלגת הארמייה נארווה לארמייה ה-18 ולהתקדם לכיוון פרנאו. תחת קרבות קשים הצליחה פלגת הארמייה להחזיק בעמדותיה. ב-18 בספטמבר 1944 החל "מבצע אסטר", נסיגת פלגת הארמייה מעמדת נארווה, וב-25 בספטמבר 1944 שונה שם הפיקוד לפלגת הארמייה גרסר.
מפקדים

יוהנס פריסנר (23 בפברואר 1944–3 ביולי 1944)
אנטון גרסר (3 ביולי 1944–25 בספטמבר 1944)
פיאט טאלנטו

| --- | --- |

פיאט טאלנטו (דור ראשון)
 מאפיינים כלליים
 יצרן:  פיאט
 שנות ייצור:  1981–1994 (דור ראשון)
 הרכבה:  איטליה איטליה
 מודל קודם:  Fiat 238
 מודל אחריו:  Fiat Scudo
 חברת אם:  פיאט
 סיווג:  רכב מסחרי קל
 רוחב:  1,840 מ"מ (דור ראשון)
 גובה:  1,920 מ"מ
 משקל:  1,500-1,600 ק"ג
 בסיס גלגלים:  2,650 מ"מ
 מפרט טכני
 מנוע:  4 צילינדרים, 1,971 סמ"ק המפתח 75 כ"ס ב-5,000 סל"ד, 1,929 דיזל, המפתח 69 כ"ס ב-4,600 סל"ד, 2,500 דיזל, 1,900 טורבו דיזל
 הילוכים:  תמסורת ידנית - 5 מהירויות
| --- | --- |

פיאט טאלנטו שנת 2016
 מאפיינים כלליים
 יצרן:  פיאט
 שנות ייצור:  2016 ועד היום (דור שני)
 הרכבה:  איטליה
 מודל קודם:  פיאט טאלנטו דור ראשון (1981–1994)
 חברת אם:  פיאט
 סיווג:  רכב מסחרי קל
 אורך:  4,999-5,399  מ"מ
 רוחב:  1,956 מ"מ
 גובה:  1,971-2,493 מ"מ
 בסיס גלגלים:  3,098-3,498 מ"מ
 מפרט טכני
 מנוע:  4 צילינדרים (טורבו), 1,598 סמ"ק המפיק 95 כ"ס (דגם 1.6 Multijet), מנוע 1,598 סמ"ק המפיק 95 כ"ס (דגם 1.6 Ecojet), מנוע 1,598 סמ"ק המפיק 120 כ"ס (דגם 1.6 Multijet 120 HP), מנוע 1,598 סמ"ק המפיק 125 כ"ס (דגם 1.6 Ecojet 125 HP TwinTurbo), מנוע 1,598 סמ"ק המפיק 145 כ"ס (דגם 1.6 Ecojet 145 HP TwinTurbo)
 הילוכים:  תמסורת ידנית - 5 מהירויות
 מהירות מרבית:  166 קמ"ש (מנוע 120 כ"ס), 174 קמ"ש (מנוע 125 כ"ס)
פיאט טאלנטו דור שני, שנת 2016
פיאט טאלנטו (באיטלקית: Fiat Talento) הוא רכב מסחרי קל המיוצר על ידי חברת פיאט האיטלקית. הדגם נמכר לראשונה בשנת 1981 ומוצע בשני דורות. הדור הראשון יוצר במשך 14 שנים ברציפות (1981–1994), ודגם הדור השני מיוצר משנת 2016 ועד היום.
דור ראשון

יוצר בין השנים 1981–1994. פיאט טאלאטו דור ראשון הייתה גרסת גלגלים קצרה של "פיאט דוקאטו".
דור שני

הדגם מיוצר משנת 2016 ועד היום.
פיאט טאלאנט דור שני מבוססת על דגם ה"רנו טרפיק".
מנועי ה"פיאט טאלנטו" מיוצרים בגרסת טורבו אחיד, ובגרסת טורבו כפול.
תמונות

פיאט טאלנטו - דור ראשון
פיאט טאלנטו - דור ראשון (טורבו דיזל)
פיאט טאלנטו - דור ראשון
פיאט טאלנטו - דור ראשון (מנוע דיזל)
פיאט טאלנטו דור ראשון (מוגבה)
פיאט טאלנטו - דור שני, שנת 2016, מבט לתא הנהג
פיאט טאלנטו, שנת 2016
פיאט טאלנטו, שנת 2017
פיאט טאלנטו, שנת 2016
פיאט טאלנטו, שנת 2016
פיאט טאלנטו, שנת 2016 - מבט לדלת האחורית
פיאט טאלנטו, מבט ללוח השעונים (שנת 2016)
הערות שוליים

↑   (The New Fiat Talento Panel Van)
↑  פיאט טאלנטו 2016  Fiat Talento, la nueva furgoneta que sustituye a la Fiat Scudo» (en es-es), 24-03-2016 Consulta: 29 octubre 2016
פלגת הארמייה הולידט

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  ארמייה
 אירועים ותאריכים
 תקופת הפעילות:  23 בינואר 1942 – 6 במרץ 1943 (שנה)
 מקים היחידה:  קרל-אדולף הולידט
 מלחמות:  מלחמת העולם השנייה קרב סטלינגרד
 פיקוד
 יחידת אם:  קבוצת ארמיות דון קבוצת ארמיות דרום
 מפקדים:  קרל-אדולף הולידט
 
פלגת הארמייה הולידט (בגרמנית: Armeeabteilung Hollidt) הייתה פלגת ארמייה של הוורמאכט, שפעלה במהלך קרב סטלינגרד באזור נהר דון.
היסטוריה

לאחר שהצבא האדום פתח ב"מבצע אורנוס", כותרו הארמייה השישית וחלק מארמיית הפאנצר הרביעית באזור העיר סטלינגרד. כדי להתמודד עם המצב, הוחלט במטכ"ל הגרמני ב-22 בנובמבר 1942, על הקמת קבוצת ארמיות דון. במקביל, הוחלט על הקמת "פלגת ארמייה" (Armeeabteilung) מכוחות העתודה שהוזרמו אל אזור הדון, על בסיס המפקדה והיחידות של הקורפוס ה-17. "פלגה" היא יחידה צבאית בגודל בלתי קבוע שהורכבה לשם ביצוע משימה מיוחדת. "פלגת הארמייה הולידט", הוקמה ב-23 בינואר 1943 בפיקודו של קרל-אדולף הולידט. תפקידה העיקרי היה הגנה על האגף הצפוני של קבוצת ארמיות דון.
פלגת הארמייה הולידט לחמה במהלך קרב סטלינגרד בניסיון לחלץ את הארמייה השישית המכותרת. היא פורקה ב-6 במרץ 1943, והפכה לארמייה השישית החדשה.
הערות שוליים

↑  פלגת הארמייה הולידט באתר לקסיקון הוורמאכט
↑  פלגת הארמייה הולידט באתר אקסיס היסטורי
| גרמניה הנאצית ארמיות הוורמאכט  |
| --- | --- | --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה השמינית • הארמייה התשיעית • הארמייה העשירית • הארמייה ה-11 • הארמייה ה-12 • הארמייה ה-14 • הארמייה ה-15 • הארמייה ה-16 • הארמייה ה-17 • הארמייה ה-18 • הארמייה ה-19 • הארמייה ה-20 • הארמייה ה-21 • הארמייה ה-24 • הארמייה ה-25 |  |
| ארמיות שריון | ארמיית הפאנצר הראשונה • ארמיית הפאנצר השנייה • ארמיית הפאנצר השלישית • ארמיית הפאנצר הרביעית • ארמיית הפאנצר החמישית • ארמיית הפאנצר השישית • ארמיית הפאנצר אס אס ה-11 • ארמיית הפאנצר אפריקה |  |
| ארמיות צנחנים | ארמיית הצנחנים הראשונה |  |